
Saksnr.	Utvalg	Møtedato
	Bystyret	 



Kommunedirektørens innstilling
Bystyret opprettholder sitt vedtak i sak 76/26 «Lanner vindkraftverk – prinsipiell avklaring av arealbruk i kommuneplanens arealdel».
 


SAKSUTREDNING
Bakgrunn for saken
Bystyret behandlet i møte 11.06.26 sak 76/26 «Lanner vindkraftverk - prinsipiell avklaring av arealbruk i kommuneplanens arealdel».
Det er i etterkant av bystyrets behandling kommet inn krav om lovlighetskontroll av vedtaket. Kravet er fremmet med hjemmel i kommuneloven § 27-1.
Etter kommuneloven § 27-1 kan tre eller flere medlemmer av kommunestyret kreve lovlighetskontroll av et vedtak. Et slikt krav må fremmes innen tre uker fra vedtaket ble truffet. Kravet i denne saken ble mottatt av kommunen 25.06.26, og er dermed mottatt innen fristen.
Kravet skal først behandles av organet som traff vedtaket. Dersom bystyret opprettholder vedtaket, sendes saken videre til Statsforvalteren.
 
 
Saksfremstilling
Ved lovlighetskontroll skal bystyret vurdere om vedtaket har et lovlig innhold, om det er truffet av riktig organ, og om vedtaket har blitt til på lovlig måte.
Kommunedirektøren har gjennomgått kravet om lovlighetskontroll med utgangspunkt i disse rettslige rammene. Ut fra de forholdene som er tatt opp i kravet, kan kommunedirektøren ikke se at det er påvist forhold som tilsier at vedtaket i sak 76/26 er ulovlig. 
Kravet om lovlighetskontroll innebærer ikke i seg selv at iverksettelsen av vedtaket utsettes, med mindre bystyret bestemmer dette. Ved en inkurie har anmodningen om lovlighetskontroll allerede blitt oversendt til Statsforvalteren sammen med dokumentene i sak 76/26. Statsforvalteren har i den forbindelse gitt sitt svar på spørsmålet om utsatt iverksetting, og dette svaret følger som vedlegg til denne saken.
Før Statsforvalteren foretar sin endelige vurdering av vedtakets lovlighet, må bystyret ta stilling til om vedtaket skal opprettholdes eller endres.

